Í vönduðum könnunum Hagstofu Íslands og Félagsvísindastofnunar Háskóla Íslands hafi „ óútskýrði launamunurinn “ verið lítill og þar séu slegnir miklir varnaglar . Helgi Tómasson , prófessor í tölfræði við Háskóla Íslands , segir við Morgunblaðið að skýringuna á óútskýrðum launamun í rannsóknum á launum kynjanna , megi alltaf rekja til sömu villunnar . „ Það er ekki verið að margendurtaka rannsóknir , það er verið að margendurtaka sömu vitleysuna , “ segir Helgi . Lokarökin í málsvörn Kristínar eru þau að menn í ESB hafi „ komið sér saman um ákveðna aðferðafræði þar sem þeir mæla tímakaup og þetta reiknaði Hagstofan út hér á landi . Útkoman var að launamunurinn hér væri um 17% og svipaður og í Evrópulöndunum . Orðið „ sérhagsmunir “ er eitrað orð í stjórnmálaumræðum . Það skyldi þó ekki eiga við um þá sem vilja ekki hlusta á málefnalegar efasemdir um gildi kannanna á launamun kynjanna ? Viðurkenni jafnréttisstýra að ekki sé unnt að finna launamun með könnunum fórnar hún embætti sínu .